“Яшелчәләрне иртәрәк өлгертәбез” (ФОТО)

	Яшел Үзән районы Ключи авылында яшәүче Исламия Әдһәмованың теплицасында эшнең иң кызган чагы. Теплицага җылы түтәл ясап, кыяр үсентеләре утыртканнар. Помидор, борычлар да күптән теплицада. Помидор үсентеләре чәчәк ата, редис, салат, яшел тәмләткечләр тишелгән.	 Исламия ханым һәр үсемлекнең серен белә, чөнки яшелчәчелек белән дан тоткан “Майский” совхозында эшләп, лаеклы ялга чыккан. Анда помидор, кыяр, чәчәкләр үстергән, хәзер бакчачылык тәҗрибәсен үз бакчасында куллана. Җәен бакчасын чәчәккә күмә, чәчәк үсентеләрен дә ноябрьдән үстерә башлый.  
	Роза НУРГАЛИЕВА	
Ирек мәйданы

	№ --- | 20.04.2021	


